Seludup sayur, warga asing antara ditahan
KUCHING: Dua suspek yang merupakan seorang warga tempatan berumur 43 dari Kampung Jagoi Serikin dan seorang lagi warga Indonesia berumur 27 dari Sambas, Kalimantan ditangkap di sempadan Sarawak Indonesia pada Ahad, 12.30 petang. Polis dari Bau menahan dan memeriksa sebuah lori di Suba Buan, Bau yang membawa sayur dan buah-buahan dari Kampung Serasot ke Bau. Kedua-dua suspek ditangkap manakala lori tersebut turut dirampas dan polis percaya barangan yang dirampas mungkin diseludup dari Indonesia. Suspek dari Indonesia akan didakwa di bawah Seksyen 15 (1) Akta Imigresen 1963 kerana memiliki dokumen masuk yang luput tarikh. Kedua-dua suspek juga ditangkap dibawah Sekyen 8 (1) Peraturan-Peraturan Penyakit Pencegahan dan Pengawalan Penyakit Berjangkit (Langkah-langkah dan di Dalam Kawasan Tempat Jangkitan)(No 7) 2020. Ketua Polis Bau, DSP Poge Nyaon mengesahkan tangkapan tersebut. 
See author's posts
